དེང་སྐབས་ཨ་རྒྱ་གཉིས་ཀྱི་འབྲེལ་ལམ་བཟང་དུ་འགྲོ་བཞིན་ཡོད་པ་དེས།བོད་ཀྱི་གནད་དོན་ལ་ཁེ་ཕན་གང་ཞིག་ཡོད་དམ་ཞེས་ཨ་རིའི་རླུང་འཕྲིན་ཁང་གིས་བཀའ་འདྲི་ཞུས་པའི་ལན་དུ།སྤྱིར་འཛམ་གླིང་འདིའི་རྒྱལ་ཁབ་གང་ཞིག་ཡིན་རུང།ཕན་ཚུན་འབྲེལ་ལམ་བཟང་པོ་ཆགས་ན་འཛམ་གླིང་ཞི་བདེ་ཡོང་བར་ཕན་ཐོགས་ཆེན་པོ་ཡོད་པ་རེད།སྲིད་འཛིན་ཨོ་བྷ་མའི་སྐུ་ཚབ་དྷ་སར་ཕེབས་ཚར་བའི་རྗེས་ནས།སྐུ་སྒེར་ཡིག་ཚང་གིས་ཨ་རྒྱ་གཉིས་ཀྱི་འབྲེལ་ལམ་དེ་གལ་ཆེན་པོ་ཡིན་པའི་ཁྱབ་བསྒྲགས་གནང་ཡོད་པ་རེད་ཅེས་དང༌།སྲིད་འཛིན་ཨོ་བྷ་མ་དང་ྋགོང་ས་མཆོག་གཉིས་ཕན་ཚུན་གུས་བརྩི་ཆེན་པོ་གནང་གི་ཡོད་རེད།ཨོ་བྷ་མ་སྲིད་འཛིན་ཆགས་པའི་རྗེས་ནས།ཡར་རྒྱས་དང་བསྒྱུར་བཅོས་གཏོང་གི་ཡིན་ཞེས་ཁས་ལེན་གནང་ཡོད་པ་རེད།ང་ཚོའི་ངོས་ནས་ཁས་ལེན་དེ་ལ་བརྩི་སྲུང་གནང་གི་རེད་བསམ་གྱི་ཡོད།དེ་ནས་ཨ་རིས་རྒྱ་ནག་དང་འབྲེལ་ལམ་འཛིན་པ་དེ་ཡར་རྒྱས་ཀྱི་རྣམ་པ་རེད།དེ་རིང་སྲིད་འཛིན་སྐུ་ཞབས་ཨོ་བྷ་མ་དང་ྋགོང་ས་མཆོག་གཉིས་མཇལ་འཕྲད་གནང་མེད་པའི་རྒྱུ་མཚན་ནི་གནད་དོན་མང་པོ་ཞིག་ལ་བསྟུན་དགོས་ཀྱི་ཡོད་པས་རེད་ཅེས་གསུངས་ཡོད་པ་རེད།།